ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιουλίου 1994 για έγκριση τροποποιήσεως του ισπανικού προγράμματος ενισχύσεων στο γεωργικό εισόδημα για τις γεωργικές εκμεταλλεύσεις της Pais Vasco (94/484/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 769/89 του Συμβουλίου της 21ης Μαρτίου 1989 για τη θέσπιση καθεστώτος προσωρινών ενισχύσεων στο γεωργικό εισόδημα (1), και ιδίως το άρθρο 7 παράγραφος 3, τον κανονισμό (ΕΟΚ) αριθ. 3813/89 της Επιτροπής της 19ης Δεκεμβρίου 1989 για λεπτομέρειες εφαρμογής του καθεστώτος των προσωρινών ενισχύσεων στο γεωργικό εισόδημα (2), όπως τροποποιήθηκε από τον κανονισμό (ΕΟΚ) αριθ. 1110/91 (3), και ιδίως το άρθρο 10 παράγραφος 3, Εκτιμώντας: ότι, στις 12 Φεβρουαρίου 1992, οι ισπανικές αρχές ανακοίνωσαν στην Επιτροπή την πρόθεσή τους να θεσπίσουν πρόγραμμα ενισχύσεων στο γεωργικό εισόδημα για τις γεωργικές εκμεταλλεύσεις της Pais Vasco- ότι, με την απόφαση της 9ης Ιουνίου 1992, η Επιτροπή ενέκρινε το πρόγραμμα αυτό (4)- ότι ο κανονισμός (ΕΟΚ) αριθ. 768/89 βάσει του άρθρου 15 εφαρμόζεται έως τις 31 Μαρτίου 1993 και ότι κανένα πρόγραμμα ενισχύσεων στο γεωργικό εισόδημα δεν μπορεί να εγκριθεί μετά την ημερομηνία αυτή- ότι, έκτοτε, και σύμφωνα με το άρθρο 7 παράγραφος 1 του εν λόγω κανονισμού, η Επιτροπή μπορεί να εγκρίνει τεχνικές τροποποιήσεις ενός προγράμματος ενισχύσεων στο γεωργικό εισόδημα- ότι, στις 21 Μαρτίου 1994, οι ισπανικές αρχές ανακοίνωσαν στην Επιτροπή ότι υπήρξαν τεχνικά λάθη κατά την εκπόνηση του προγράμματος, τα οποία, μετά την πρώτη περίοδο εφαρμογής του, συνιστούν κίνδυνο για την καλή εκτέλεσή του- ότι, ως συνέπεια των λαθών αυτών και της ανάγκης διορθώσεώς τους, οι ισπανικές αρχές δεν πραγματοποίησαν τις πληρωμές ενισχύσεων στο εισόδημα σύμφωνα με τον προβλεπόμενο ρυθμό- ότι οι αρχές αυτές ζητούν να τροποποιηθεί η κατανομή που προβλέπεται στον προϋπολογισμό από την απόφαση εγκρίσεως του προγράμματος, χωρίς ωστόσο να τροποποιηθεί το συνολικό ποσό που καταχωρείται στον κοινοτικό προϋπολογισμό- ότι πρέπει να αποδεχθούμε τις τεχνικές αιτήσεις, δεδομένου ότι δεν τροποποιούν την ουσία της αποφάσεως εγκρίσεως της 9ης Ιουνίου 1992- ότι, στις 19 Ιουλίου 1994, υπήρξε η διαβούλευση με την επιτροπή διαχειρίσεως των ενισχύσεων στο γεωργικό εισόδημα επί των μέτρων που προβλέπονται από την παρούσα απόφαση- ότι, στις 19 Ιουλίου 1994, υπήρξε η διαβούλευση με την επιτροπή του ΕΓΤΠΕ επί των ανωτάτων ποσών που μπορούν να καταχωρηθούν κατ' έτος στον κοινοτικό προϋπολογισμό για την έγκριση του προγράμματος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το πρόγραμμα ενισχύσεων στο γεωργικό εισόδημα για τις γεωργικές εκμεταλλεύσεις της Pais Vasco που ανακοινώθηκε στην Επιτροπή από τις ισπανικές αρχές στις 4 Δεκεμβρίου 1992, όπως τροποποιήθηκε από την ανακοίνωση της 21ης Μαρτίου 1994. Άρθρο 2 Τα ανώτατα ποσά που μπορούν να καταχωρηθούν κατ' έτος στον προϋπολογισμό της Κοινότητας για την παρούσα απόφαση είναι τα ακόλουθα: "(σε Ecu) 1994 1 300 1995 910 1996 790 1997 18 Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 20 Ιουλίου 1994.

[Source: multi_eurlex | Tokens: 2768]